b'\n_START_ARTICLE_\nRake\n_START_PARAGRAPH_\nRake on erityisesti tietokoneohjelmistojen k\xc3\xa4\xc3\xa4nt\xc3\xa4miseen ja asentamiseen suunniteltu ty\xc3\xb6kalu hieman samaan tapaan kuin_NEWLINE_Make ja SCons. Se on kirjoitetu Ruby-kielell\xc3\xa4, ja sen Makefile-tiedostoa vastaava Rakefile k\xc3\xa4ytt\xc3\xa4\xc3\xa4 Ruby-syntaksia. Raken alkuper\xc3\xa4inen kehitt\xc3\xa4j\xc3\xa4 on Jim Weirich._NEWLINE_Rake k\xc3\xa4ytt\xc3\xa4\xc3\xa4 Rubyn lohkoja erilaisten teht\xc3\xa4vien (tasks) m\xc3\xa4\xc3\xa4rittelyyn. Useimmille tyypillisille teht\xc3\xa4ville on jo olemassa valmiita teht\xc3\xa4vi\xc3\xa4, kuten tiedostojen manipulointiin, k\xc3\xa4\xc3\xa4nn\xc3\xb6stuotosten poistoon jne. _NEWLINE_Rakefile-tiedostot muodostavat er\xc3\xa4\xc3\xa4nlaisen DSL:n Ruby-kielen p\xc3\xa4\xc3\xa4lle, jota on verrattain helppo k\xc3\xa4ytt\xc3\xa4\xc3\xa4. Raken suurin vahvuus onkin siin\xc3\xa4, ett\xc3\xa4 koska tiedostojen k\xc3\xa4ytt\xc3\xa4m\xc3\xa4 kieli on t\xc3\xa4ysiverinen ohjelmointikieli, sen ilmaisuvoima on paljon suurempi kuin monien muiden vastaavien ty\xc3\xb6kalujen. Lis\xc3\xa4ksi k\xc3\xa4ytt\xc3\xa4j\xc3\xa4n ei tarvitse opetella uutta kielt\xc3\xa4 mutkikkaiden toimenpiteiden suorittamiseen.\n_START_SECTION_\nEsimerkki\n_START_PARAGRAPH_\nOheinen esimerkki on Jim Weirichin Rake-esityksest\xc3\xa4 Building with Rake._NEWLINE_task :build => [:generate_html, :copy_images]_NEWLINE__NEWLINE_task :generate_html => [:create_directories] do_NEWLINE_  system %{./runwpb rake.wpb}_NEWLINE_end_NEWLINE_  _NEWLINE_task :copy_images => [:create_directories] do_NEWLINE_   File.copy "pics/rake.gif", "html/images/rake.gif"_NEWLINE_   File.copy "pics/target.jpg", "html/images/target.jpg"_NEWLINE_end_NEWLINE__NEWLINE_task :create_directories do_NEWLINE_   File.makedirs "html"_NEWLINE_   File.makedirs "html/images"_NEWLINE_end_NEWLINE_S\xc3\xa4\xc3\xa4nn\xc3\xb6ist\xc3\xa4 n\xc3\xa4kee, ett\xc3\xa4 esimerkiksi :build vaatii teht\xc3\xa4vien :generate_html ja :copy_images suorittamisen,_NEWLINE_ja :generate_html edelleen vaatii :create_directories -teht\xc3\xa4v\xc3\xa4n suorittamisen.'